Θερινοί Ολυμπιακοί Αγώνες Νέων 2018

Οργάνωση

Τον Οκτώβριο του 2013, ο πρόεδρος της ΔΟΕ Τόμας Μπαχ όρισε τον σπρίντερ από την Ναμίμπια και τέσσερις φορές αργυρό ολυμπιονίκη Frank Fredericks ως πρόεδρο της οργανωτικής επιτροπής στους 3ους Θερινούς Ολυμπιακούς Αγώνες Νέων 2018. Ο Fredericks ηγείται της εξαμελούς οργανωτικής επιτροπής της ΔΟΕ, που αποτελείται από αρκετούς ολυμπιονίκες όπως η Danka Bartekova, το μικρότερο σε ηλικία μέλος της ΔΟΕ και πρέσβειρα στους Ολυμπιακούς Αγώνες Νέων το 2010 στην Σιγκαπούρη. Η επιτροπή συμπληρώνεται από άλλα δυο μέλη της ΔΟΕ, το Κινέζο Li Lingwei, νικητής τριών παγκόσμιων πρωταθλημάτων μπάντμιντον, και τον Barry Maister, μέλος της εθνικής ομάδας χόκεϊ της Νέας Ζηλανδίας που κέρδισε το χρυσό μετάλλιο στους Θερινούς Ολυμπιακούς Αγώνες του 1976 στο Μόντρεαλ ; τον Adham Sharara, Καναδό πρόεδρο της Διεθνούς Συνομοσπονδίας Επιτραπέζιου Τένις, και τον Henry Nuñez, ηγέτη της Εθνικής Ολυμπιακής Επιτροπής της Κόστα Ρίκα. Παράλληλα υφίσταται η Οργανωτική Επιτροπή των Ολυμπιακών Αγώνων Νέων του Μπουένος Άιρες (BAYOGOC), που περιλαμβάνει τα μέλη της Ολυμπιακής Επιτροπής της Αργεντινής, την τοπική κυβέρνηση και την εθνική κυβέρνηση, της οποίας διευθύνων σύμβουλος είναι ο Leandro Larrosa. Η οργανωτική επιτροπή αποτελείται από νέους ανθρώπους ; μεταξύ των οποίων μια "Αθλητική Επιτροπή" και μια νεοϊδρυθείσα "Επιτροπή Νεολαίας" - μια ομάδα από νέους συμβούλους που έχουν επιλεγεί από την ΔΟΕ από σχολεία και πανεπιστήμια καθώς και από υπαλλήλους από την BAYOGOC από την βασική έως την ανώτατη εκπαίδευση. Η πρώτη συνάντηση της οργανωτικής επιτροπής πραγματοποιήθηκε στο Μπουένος Άιρες στις 27-28 Σεπτεμβρίου 2014.
Κατά την διάρκεια του Ιουνίου 2015 μια μικρή αποστολή από την Οργανωτική Επιτροπή των Ολυμπιακών Αγώνων Νέων του Nanjing επισκέφτηκε το Μπουένος Άιρες για μια σειρά από εργαστήρια και σεμινάρια. Οι διευθύνοντες σύμβουλοι της Σιγκαπούρης 2010, του Λιλεχάμερ 2016 και του Ίνσμπρουκ 2012 συμμετείχαν επίσης σε αυτές τις συναντήσεις, στις οποίες προέδρευσε ο Frank Fredericks.
Ο ποδοσφαιριστής και χρυσός ολυμπιονίκης Λιονέλ Μέσι, με καταγωγή όχι από το Μπουένος Άιρες αλλά από το Ροζάριο, καθορίστηκε πρέσβης των Ολυμπιακών Αγώνων Νέων 2018 τον Μάρτιο του 2014 και δημοσίευσε ένα βίντεο με ένα μήνυμα καλωσορίσματος προς τους νέους αθλητές που συμμετέχουν στους Αγώνες στο Μπουένος Άιρες. Τον Δεκέμβριο του 2015, η τέσσερις φορές ολυμπιονίκης Luciana Aymar καθορίστηκε επίσης ως πρέσβειρα των Αγώνων Νέων 2018. Τον Ιούλιο του 2017, ο χρυσός ολυμπιονίκηςLuis Scola έγινε πρέσβης των Ολυμπιακών Αγώνων Νέων 2018.
Στο Μπουένος Άιρες 2018 θα συμμετάσχουν για πρώτη φορά τα εξής αθλήματα : BMX freestyle, Kitesurfing, Cross country running, χάντμπολ παραλίας, αθλητική αναρρίχηση, καράτε, μπρεϊκντάνσινγκ και roller sports ; ενώ το πρόγραμμα των αθλημάτων θα έχει μια ισορροπία ανά φύλο. Η FIFA έχει αποφασίσει ότι το φουτσάλ θα αντικαταστήσει το ποδόσφαιρο στους Ολυμπιακούς Αγώνες Νέων στο Μπουένος Άιρες, ενώ άλλα αθλήματα όπως το σκέιτμπορντ θεωρούνται δεδομένα. Στις 17 Μαρτίου 2017, το roller speed skating προστέθηκε στο πρόγραμμα των ολυμπιακών αθλημάτων.
Τρία χρόνια πριν την διοργάνωση, μια έρευνα έδειξε ότι η υποστήριξη των πολιτών είχε φτάσει στο 82.3% υπέρ της διοργάνωσης των Ολυμπιακών Αγώνων Νέων στο Μπουένος Άιρες. Κατά την διάρκεια της δεύτερης επίσκεψης της οργανωτικής επιτροπής της ΔΟΕ στην πόλη, στις 13 και 14 Αυγούστου 2015, ο Φρέντερικς υπογράμμισε την εκτέλεση των 13 προτάσεων που περιέχονταν στην Ατζέντα 2020.

Χώροι Υποδοχής

Το αρχικό σχέδιο βασίστηκε στην υποψηφιότητα για τους Θερινούς Ολυμπιακούς Αγώνες του 2004, στην οποία ένας ολυμπιακός διάδρομος μήκους 15χλμ θα ήταν περισσότερο αποτελεσματικός από ένα συγκεντρωμένο σε μικρό χώρο ολυμπιακό χωριό. Για την υποψηφιότητα του Μπουένος Άιρες στους Θερινούς Ολυμπιακούς Αγώνες Νέων 2018 ο ολυμπιακός διάδρομος προσαρμόστηκε σε ένα πράσινο διάδρομο, που θα ήταν μια από τις δυο βασικές αθλητικές ζώνες, με την πρώτη ζώνη να βρίσκεται στο Parque Roca, στα νότια της πόλης. Ο πράσινος διάδρομος διέσχιζε το Στάδιο Ρίβερ Πλέιτ, Tiro Federal, Gimnasia y Esgrima de Buenos Aires, Πάρκο 3ης Φεβρουαρίου, Λα Μπομπονέρα, Λα Ρουράλ και CeNARD, κάνοντάς τα όλα τα ανωτέρω χώρους υποδοχής.
Προκειμένου να εισέλθουν τα αθλήματα σε ένα πιο συμπαγές πλαίσιο, τον Σεπτέμβριο του 2014 αποκαλύφθηκε ένα πλαίσιο από τέσσερις ομάδες, απορρίπτοντας με αυτό τον τρόπο χώρους υποδοχής όπως το Λα Ρουράλ. Έπειτα ανακοινώθηκε ότι κάθε ομάδα θα περιλαμβάνει μια περιοχή που θα ονομαζόταν YOG FEST όπου θα πραγματοποιηθούν οι αθλητικές διοργανώσεις, οι πολιτιστικές δραστηριότητες και η ψυχαγωγία των οικογενειών. Ωστόσο, στην 129η Συνδιάσκεψη της ΔΟΕ, τον Αύγουστο του 2016, ένα νέο σχέδιο παρουσιάστηκε, το οποίο περιελάμβανε δυο νέους χώρους υποδοχής, προσθέτοντας το Λα Ρουράλ και αντικαθιστώντας το Πάρκο Σαρμιέντο με την Τεχνόπολη.
Τα μέλη της ΔΟΕ θα μείνουν στο Sheraton Hotel, το οποίο βρίσκεται στην περιοχή του Ρετίρο και κοντά στο σταθμό Ρετίρο, που αποτελεί ένα από τα σημαντικότερα μέσα μεταφοράς στο Μπουένος Άιρες.
Μετά από πολλές αλλαγές, τον Φεβρουάριο του 2018 παρουσιάστηκε το οριστικό σχέδιο με τους χώρους υποδοχής.

Τελετή έναρξης

Η τελετή έναρξης των Θερινών Ολυμπιακών Αγώνων Νέων 2018 πραγματοποιήθηκε στο Obelisco de Buenos Aires στις 6 Οκτωβρίου 2018.

Πρόγραμμα

Το πρόγραμμα των Θερινών Ολυμπιακών Αγώνων Νέων 2018 ανακοινώθηκε στις 9 Μαΐου 2018, ακριβώς 150 ημέρες πριν την έναρξη των αγώνων στην επίσημη σελίδα της διοργάνωσης.

Τελετή λήξης

Η τελετή λήξης των Θερινών Ολυμπιακών Αγώνων Νέων 2018 θα πραγματοποιηθεί στο Ολυμπιακό Χωριό στις 18 Οκτωβρίου 2018.

Έμβλημα

Το επίσημο έμβλημα των Θερινών Ολυμπιακών Αγώνων Νέων 2018 παρουσιάστηκε τον Ιούλιο του 2015, τρία χρόνια πριν τους Αγώνες. Το έμβλημα αποτυπώνει την ποικιλία του Μπουένος Άιρες και είναι εμπνευσμένο από τα χρώματα της πόλης αλλά και από τον πολιτισμό, την αρχιτεκτονική και τις πολλές γειτονιές που κάνουν την Αργεντινή πρωτεύουσα. Κάθε γράμμα εκπροσωπεί ένα δημοφιλές τοπίο, συμπεριλαμβανομένων των Floralis Genérica, Space Tower, Columbus Theatre, National Library και Obelisk. Ένα μικρής διάρκειας βίντεο, η παραγωγή του οποίου έγινε από την Οργανωτική Επιτροπή των Ολυμπιακών Αγώνων Νέων του Μπουένος Άιρες (BAYOGOC), παρουσιάζει με τι σχετίζεται το κάθε γράμμα.

Σλόγκαν

Το σλόγκαν αυτών των αγώνων είναι "Νιώσε το Μέλλον" και αποκαλύφθηκε στις 8 Απριλίου 2018.

Μασκότ

Η ολυμπιακή μασκότ αυτών των Αγώνων αποκαλύφθηκε στις 29 Μαΐου 2018. Η μασκότ είναι ένα μικρό Yaguareté (ένα νοτιοαμερικανικό ζώο, που μοιάζει αρκετά με το τζάγκουαρ). Το όνομά του "Pandi" είναι ένας συνδυασμός της επιστημονικής ονομασίας του είδους (Panthera onca) και της σχέσης της μασκότ με τον "ψηφιακό κόσμο". Ο πρόεδρος της οργανωτικής επιτροπής του Buenos Aires 2018, Gerardo Werthein, είπε ότι η μασκότ "προσπαθεί να εμπνεύσει τους νέους ανθρώπους πάνω στην δύναμη μεταμόρφωσης του ολυμπισμού και του αθλητισμού".
Η μασκότ δημιουργήθηκε από το γραφείο Human Full Agency υπό τις οδηγίες του Peta Rivero y Hornos.